Številka: 1100-1/2021-3132-1

Datum: 20. 1. 2021

Na podlagi prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19 in 203/20 – ZIUPOPDVE), 3. točke prvega odstavka 68. člena in tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C in 203/20 – ZIUPOPDVE)

**Uprava Republike Slovenije za informacijsko varnost**, Tržaška cesta 21, 1000 Ljubljana,

objavlja prosto uradniško delovno mesto za določen čas, s 6-mesečnim poskusnim delom,

**VIŠJI SVETOVALEC (šifra DM 10002) v** **Sektorju za dvig odpornosti,** za določen čas, do 31. 3. 2022 oziroma do konca trajanja projekta Predsedovanje Republike Slovenije Svetu Evropske unije 2021.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja), oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), oziroma najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* najmanj 5 let delovnih izkušenj;
* državljanstvo Republike Slovenije;
* znanje uradnega jezika;
* višja raven znanja angleškega jezika;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti ali drugo bolonjsko stopnjo.

Naloge delovne mesta:

* preučitev in oblikovanje stališč do evropskih dosjejev s področja informacijsko/kibernetske varnosti,
* podpora pri izvedbi predsedovanja na področju informacijsko/kibernetske varnosti,
* podpora pri izvedbi dogodkov in izvedba v času predsedovanja,
* priprava dokumentov za medresorsko usklajevanje na področju informacijsko/kibernetske varnosti,
* koordinacija in povezovanje nacionalnih deležnikov informacijsko/kibernetske varnosti v času predsedovanja,
* druge naloge po navodilu vodje sektorja in vodje delovne skupine za predsedovanje.

Na navedenem delovnem mestu bo izbrani kandidat opravljal naloge, povezane z izvajanjem posebnega vladnega projekta »Predsedovanje Republike Slovenije Svetu Evropske unije 2021«, iz pristojnosti Uprave Republike Slovenije za informacijsko varnost. Izbrani kandidat bo opravljal naloge predvsem v zvezi s pripravami in usklajevanjem politik in ukrepov na področju informacijske/kibernetske varnosti.

Prednost pri izbiri bodo imeli kandidati z dobrim poznavanjem področja informacijske/kibernetske varnosti in izkušnjami pri pripravi politik.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu, ter navede stopnjo zahtevnosti delovnega mesta,
3. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. pisno izjavo kandidata, da za namen tega postopka zaposlitve dovoljuje Ministrstvu za javno upravo pridobitev podatkov o izpolnjevanju pogojev za zasedbo delovnega mesta iz uradnih evidenc.
2. pisna izjava kandidata o višji ravni znanja angleškega jezika.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi priloženih izjav, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Višja raven znanja angleškega jezika se dokazuje:

* s potrdilom o aktivnem znanju angleškega in drugega tujega jezika (zlasti s potrdilom o opravljeni maturi, opravljenem izpitu Državnega izpitnega centra na višji ravni, potrdilom o opravljenem mednarodnem izpitu oziroma certifikatu najmanj na ravni Sveta Evrope B2 ipd.) ali
* z dokazilom, da se je oseba šolala v angleškem jeziku (pridobila stopnjo izobrazbe: osnovno, srednjo, do- ali podiplomsko) v državi, v kateri je to materni jezik ali
* z dokazilom, da je oseba vsaj 6 mesecev opravljala delo visokošolske zahtevnosti v tujini v angleškem jeziku ali
* z uspešno opravljenim ustnim preizkusom, ki ga izvede oseba, ki jo določi služba, pristojna za kadrovske zadeve, in je kvalificirana za presojo znanja angleškega jezika.

Izbrani kandidat bo delo opravljal na uradniškem delovnem mestu višji svetovalec brez imenovanja v naziv. Pravice oziroma obveznosti se mu določijo glede na uradniški naziv višji svetovalec II. Z izbranim kandidatom bo sklenjeno delovno razmerje za določen čas do   
31. 3. 2022 oziroma do konca trajanja projekta Predsedovanje Republike Slovenije Svetu Evropske unije 2021, in sicer s polnim delovnim časom, s šestmesečnim poskusnim delom. Poskusno delo se lahko podaljša v primeru začasne odsotnosti z dela.

Izbrani kandidat bo delo opravljal v prostorih Uprave Republike Slovenije za informacijsko varnost, Tržaška cesta 21, Ljubljana, oziroma v njenih drugih uradnih prostorih.

Kandidat vloži prijavo v pisni obliki (na priloženem obrazcu Vloga za zaposlitev), ki jo pošlje v zaprti ovojnici z označbo: »Za javno objavo za delovno mesto višji svetovalec (šifra DM 10002), v Upravi Republike Slovenije za informacijsko varnost, Sektorju za dvig odpornosti, št. 1100-1/2021-3132«, **na naslov**: Ministrstvo za javno upravo, Sekretariat, Služba za kadrovske zadeve, Tržaška cesta 21, 1000 Ljubljana, in sicer **v roku 8 dni** po objavi na osrednjem spletnem mestu državne uprave GOV.SI in Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: [gp.mju@gov.si](mailto:gp.mju@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni.

Informacije o izvedbi javnega natečaja daje Tina Bizjak, tel. št. 01/478 87 00, o delovnem področju pa mag. Marjan Kavčič, marjan.kavcic1@gov.si, tel. št. 01/478 47 91.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

|  |  |  |
| --- | --- | --- |
|  |  | dr. Uroš Svete |
|  |  | direktor uprave |